**projektas**

**reg. Nr. T-146**

**2.26. darbotvarkės klausimas**

**Pasvalio rajono savivaldybės taryba**

**Sprendimas**

**DĖL NEKILNOJAMOJO DAIKTO PIRKIMO PASVALIO RAJONO SAVIVALDYBĖS NUOSAVYBĖN**

2022 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, įgyvendindama Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašą, patvirtintą Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo“ (su visais aktualiais pakeitimais), vykdydama Nekilnojamųjų daiktų pirkimo Pasvalio rajono savivaldybės vardu aprašą, patvirtintą Pasvalio rajono savivaldybės tarybos 2020 m. balandžio 6 d. sprendimu Nr. T1-77 „Dėl Nekilnojamųjų daiktų pirkimo Pasvalio rajono savivaldybės vardu tvarkos aprašo patvirtinimo“ ir atsižvelgdama į Pasvalio rajono savivaldybės administracijos direktoriaus 2022 m. balandžio 14 d. įsakymu Nr. DV-239 „Dėl gyvenamųjų patalpų pirkimo komisijos sudarymo ir jos darbo reglamento patvirtinimo“ sudarytos Negyvenamųjų patalpų pirkimo komisijos 2022 m. birželio 20 d. protokolą Nr. 5, Pasvalio rajono savivaldybės taryba nusprendžia:

1. Pirkti Pasvalio rajono savivaldybės nuosavybėn 5699/30097 dalį pastato, esančio *(duomenys neskelbtini)* Pumpėnų mstl., Pasvalio r. sav. (unikalus Nr. *(duomenys neskelbtini)*, patalpų bendras plotas – 56,99 kv. m), iš *(duomenys neskelbtini)* už 6 900 Eur, netaikant reikalavimo, pagal kurį nekilnojamųjų daiktų įsigijimo nuosavybėn kaina negali daugiau kaip 10 procentų viršyti rinkos vertės, nustatytos atlikus individualų turto vertinimą, atsižvelgiant į nekilnojamųjų daiktų įsigijimo nuosavybėn didesne kaina tikslingumą.

2. Įgalioti Pasvalio rajono savivaldybės administracijos direktorių pasirašyti šio sprendimo 1 punkte nurodyto turto pirkimo sutartį.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė Virginija Antanavičienė

2022-06-20 tel. 54 114 Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖL NEKILNOJAMOJO DAIKTO PIRKIMO PASVALIO RAJONO SAVIVALDYBĖS NUOSAVYBĖN**

2022-06-20

Pasvalys

**1. Sprendimo projekto rengimo pagrindas.**

Pasvalio rajono savivaldybės tarybos 2022 m. kovo 30 d. sprendimas Nr. T1-63 „Dėl pastato dalies įsigijimo Pasvalio rajono savivaldybės nuosavybėn“.

**2. Sprendimo projekto tikslai ir uždaviniai.**

Vadovaudamasis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo“ (su visais aktualiais pakeitimais) (toliau – Aprašas), Savivaldybės administracijos direktorius, atsižvelgdamas į Pirkimo komisijos sprendimą dėl derybas laimėjusio kandidato, teikia Savivaldybės tarybai tvirtinti sprendimo pirkti gyvenamąsias patalpas Savivaldybės nuosavybėn projektą.

Ketinama pirkti 5699/30097 dalis pastato, esančio *(duomenys neskelbtini)*, Pumpėnų mstl., Pasvalio r. sav. (*(duomenys neskelbtini)*, patalpų bendras plotas – 56,99 kv. m) (toliau – Patalpos). Pastato, kuriame yra siūlomos pirkti Patalpos, likusi dalis (243,98 kv. m) nuosavybės teise priklauso Pasvalio rajono savivaldybei (toliau – Savivaldybė). Savivaldybei priklausančiose patalpose šiuo metu yra Pasvalio rajono savivaldybės administracijos Pumpėnų seniūnija, o perkamose Patalpose būtų galima įrengti patalpas Europos Sąjungos paramos maisto produktų sandėliavimui ir išdavimui, Savivaldybės administracijos Pumpėnų seniūnijos archyvą.

Pasvalio rajono savivaldybės administracijos direktoriaus 2022 m. balandžio 14 d. įsakymu Nr. DV-239 „Dėl gyvenamųjų patalpų pirkimo komisijos sudarymo ir jos darbo reglamento patvirtinimo“ sudaryta Negyvenamųjų patalpų pirkimo komisija (toliau – Komisija) vykdė negyvenamųjų patalpų esančių *(duomenys neskelbtini)*, Pumpėnų mstl., Pasvalio r. sav., pirkimo procedūras neskelbiamų derybų būdu. Komisijai buvo pateiktas pasiūlymas pirkti Patalpas už 6900 Eur.

Nepriklausomi turto vertintojai Patalpas įvertino 3 500 Eur.

Aprašo 49 punkte nurodyta, kad nekilnojamųjų daiktų įsigijimo nuosavybėn kaina negali daugiau kaip 10 procentų viršyti rinkos vertės, nustatytos atlikus individualų turto vertinimą. Vykdant derybas su *(duomenys neskelbtini)* dėl Patalpų pardavimo kainos, ji nesutiko parduoti Patalpų mažiau nei už 6 900 Eur.

Aprašo 50 punkte nurodyta, kad Aprašo 49 punkte nurodytas reikalavimas, pagal kurį nekilnojamųjų daiktų įsigijimo nuosavybėn kaina negali daugiau kaip 10 procentų viršyti rinkos vertės, nustatytos atlikus individualų turto vertinimą, netaikomas, jeigu perkančioji organizacija pagrindžia nekilnojamųjų daiktų įsigijimo nuosavybėn didesne kaina tikslingumą.

Pasvalio rajono savivaldybės administracijos direktorius 2022 m. vasario 18 d. įsakymu Nr. DV-94 „Dėl pastato, esančio *(duomenys neskelbtini)* Pumpėnų mstl., Pasvalio r. sav., dalies pirkimo ekonominio ir socialinio pagrindimo patvirtinimo“ patvirtino aukščiau nurodyto pastato dalies pirkimo ekonominio ir socialinio pagrindimą, kuriuo siūloma įsigyti neskelbiamų derybų būdu nurodytą pastato dalį Savivaldybės nuosavybėn. Siūlomose pirkti patalpose būtų galima įrengti patalpas Europos Sąjungos paramos maisto produktų sandėliavimui ir išdavimui, Savivaldybės administracijos Pumpėnų seniūnijos archyvą.

Komisija, atsižvelgdama į šį įsakymą ir Savivaldybės administracijos Pumpėnų seniūnijos 2022 m. birželio 17 d. raštą Nr. ISD-50 „Dėl nekilnojamojo turto pirkimo“, kuriame nurodyta, kad siūlomos parduoti patalpos labai reikalingos savivaldybės funkcijoms vykdyti, visame pastate įrengta bendra šildymo sistema, apie pastatą suformuotas bendras žemės sklypas, siūlo įsigyti Patalpas už 6 900 Eur.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Nekilnojamasis turtas būtų perkamas iš Savivaldybės biudžeto asignavimų, skirtų Pasvalio rajono savivaldybės administracijai.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus

vyriausioji specialistė Virginija Antanavičienė